ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
15 ก.ย. 2558

สรุปภาวะตลาดภาคเช้า : SET ฟื้นตัวเล็กน้อย – SET ฟื้นตัวเล็กน้อยด้วยปัจจัยทางเทคนิค ในขณะที่ปัจจัยอื่นยังนิ่งๆ โดยผลประชุม BoJ ยังคงนโยบายการเงิน แต่ปรับลดตัวเลขเศรษฐกิจลง ซึ่งต้องติดตามถ้อยแถลงในภาคบ่าย (13.30 น. เวลาไทย) ว่าจะมีการเปรยถึงการเพิ่มนโยบายผ่อนคลายทางการเงินหรือไม่? ส่วนในประเทศ รอผลประชุมครม.ช่วงบ่าย ทั้งนี้ SET ปิดตลาดที่ระดับ 1379.09 จุด +1.94 จุด ด้วยมูลค่าซื้อขายที่ระดับ 1.8 หมื่นลบ. กลุ่มหลักICT หนุนตลาด ปิดบวก +0.6% ส่วนพลังงาน และแบงก์ทรงตัว ด้านตลาดภูมิภาคบวกลบคละเคล้า
กลยุทธ์ที่แนะนำ :ช่วงบ่าย: หากยืนเหนือระดับ 1380-1383 จุดได้ จะเป็นสัญญาณที่ดีขึ้นถึงภาพการฟื้นตัว และมีแนวเป้าหมายระยะสั้นในช่วงกรอบบนบริเวณ 1390 และ 1400 จุด ตามลำดับ ส่วนภาพรวม SET ยังแกว่ง sideway และหากยังไม่ต่ำกว่ากรอบล่างที่ 1360 จุด เรามองยังจะฟื้นตัวได้ ประเด็นสำคัญ ติดตามถ้อยแถลงของ BoJ หากมีการส่งสัญญาณผ่อนคลายทางการเงินเพิ่ม เรามองจะเป็นปัจจัยหนุนตลาด กลยุทธ์ การเก็งกำไรยังทำได้ หากยังไม่ต่ำกว่า 1360 จุด ทั้งนี้ หุ้นแนะนำตามสัญญาณเทคนิค ได้แก่ DEMCO (รับ 12.70 ต้าน 13.80 Cut 12.30) และ SVI (รับ 5.00 ต้าน 5.35 Cut 4.86)